**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ԱԲՈՎՅԱՆ ՀԱՄԱՅՆՔՈՒՄ «ՏԵՂԱԿԱՆ ՏՈՒՐՔԵՐԻ ԵՎ ՎՃԱՐՆԵՐԻ ՄԱՍԻՆ» ՕՐԵՆՔՈՎ ՆԱԽԱՏԵՍՎԱԾ ԹՈՒՅԼՏՎՈՒԹՅՈՒՆՆԵՐԻ ՏՐԱՄԱԴՐՄԱՆ ԿԱՐԳԸ ՍԱՀՄԱՆԵԼՈՒ ՄԱՍԻՆ ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՍՏԱՑՎԱԾ ԴԻՏՈՂՈՒԹՅՈՒՆՆԵՐԻ, ԱՌԱՋԱՐԿՈՒԹՅՈՒՆՆԵՐԻ, ԴՐԱՆՑ ԸՆԴՈՒՆՄԱՆ ԿԱՄ ՉԸՆԴՈՒՆՄԱՆ ՎԵՐԱԲԵՐՅԱԼ**

|  |  |  |  |
| --- | --- | --- | --- |
| **Առարկության, առաջարկության հեղինակը, գրության ստացման ամսաթիվը, գրության համարը** | **Առարկության, առաջարկության բովանդակությունը** | **Եզրակացություն** | **Կատարված փոփոխությունները** |
| 1 | 2 | 3 | 4 |
| Հայաստանի Հանրապետության արդարադատության նախարարության գլխավոր քարտուղարի 2023 թվականի ապրիլի 03-ի N 06/27.1/16476-2023 գրություն | Նախագծի անվանման մեջ, վերնագրում, նախագծի 1-ին կետում և հավելվածի վերնագրում «Աբովյան» բառից առաջ անհրաժեշտ է լրացնել «Հայաստանի Հանրապետության Կոտայքի մարզի» բառերը: | Ընդունվել է։ | Փոփոխությունը կատարվել է։ |
|  | Հավելվածի 3-րդ կետի 1-ին ենթակետում անհրաժեշտ է հաստակեցնել, թե ում անձը հաստատող փաստաթղթի մասին է խոսքը: | Ընդունվել է։ | Փոփոխությունը կատարվել է։ |
|  | Հավելվածի 3-րդ կետի 3-րդ ենթակետում «անդորրագիր» բառն անհրաժեշտ է փոխարինել «անդորագրի պատճեն» բառերով: նույն դիտողությունը վերաբերում է նաև Ձև 2-ի ներկայացվող փաստաթղթերի ցանկի 5-րդ կետին: | Ընդունվել է։ | Փոփոխությունները կատարվել են։ |
|  | Հավելվածին կից Ձև 1-ը և Ձև 2-ն անհրաժեշտ է ներկայացնել հավելվածների տեսքով՝ համաձայն «Նորմատիվ իրավական ակտերի մասին» օրենքի 13-րդ հոդվածի 9-րդ մասի պահանջների: | Չի ընդունվել։ | Հայաստանի Հանրապետության Կոտայքի մարզի Աբովյան համայնքի ավագանու սույն որոշման նախագծի կարգը ներկայացված է հավելվածում, իսկ Ձև 1-ը և Ձև 2-ը հավելվածի մասն են կազմում։ |
|  | Հավելվածի Ձև 1-ից անհրաժեշտ է հանել «կազմակերպաիրավական ձևը» բառերը՝ նկատի ունենալով ՀՀ քաղաքացիական օրենսգրքի 58-րդ հոդվածի 1-ին մասի պահանջները, իսկ «անունը, ազգանունը և գտնվելու վայրը» բառերն անհրաժեշտ է փոխարինել «անունը, ազգանունը և բնակության վայրը» բառերով: Միաժամանակ, «Գործունեության» բառից հետո անհրաժեշտ է հանել «տեսակի» բառը: | Ընդունվել է։ | Փոփոխությունները կատարվել են։ |
|  | Հավելվածի Ձև 2-ի 1-ին կետից անհրաժեշտ է հանել «և կազմակերպաիրավական ձևը» բառերը, իսկ 2-րդ կետն անհրաժեշտ է շարադրել հետևյալ խմբագրությամբ. «Կազմակերպության գտնվելու վայրը կամ անհատ ձեռնարկատիրոջ բնակության վայրը»: | Ընդունվել է։ | Փոփոխությունները կատարվել են։ |
|  | Հավելվածի Ձև 2-ի 3-րդ կետում «Գործունեության» բառից հետո անհրաժեշտ է հանել «տեսակի» բառը:  Միաժամանակ, Ձև 2-ի ներկայացվող փաստաթղթերի ցանկի 3-րդ կետում «հաշվառման վկայականի» բառերն անհրաժեշտ է փոխարինել «հաշվառման քաղվածքի» բառերով՝ համաձայն  «Իրավաբանական  անձանց  պետական գրանցման,  իրավաբանական  անձանց  առանձնացված ստորաբաժանումների, հիմնարկների և անհատ ձեռնարկատերերի պետական հաշվառման մասին» օրենքի պահանջների: | Ընդունվել է։ | Փոփոխությունները կատարվել են։ |